
ΠΕΡΙΕΧΟΜΕΝΑ 


ΠΟΛΟΕΔΟΜΙΑ 

ΔΙΑΤΑΓΜΑΤΑ 

Καθορισμός περιοχής στο Δήμο Ιωαννιτών (Ν. Ιωαννίνων) για την 
κατασκευή υπέργειων εστεγασμένων χώρων στάθμευσης αυτο¬ 
κινήτων άνω των 80 θέσεων. 1 

Έγκριση τοπικού ρυμοτομικού σχεδίου στην εκτός σχεδίου περιοχή 
του Δήμου Άρτας (Ν. Άρτας) «ΑΡΙΑ Αν» για τον καθορισμό 
χώρου για την εκτέλεση επείγοντος στεγαστικού προγράμματος 
του Ο.Ε.Κ. και καθορισμός όρων και περιορισμών δόμησης αυ¬ 
τού. 2 

ΑΠΟΦΑΣΕΙΣ 

Τροποποίηση εγκεκριμένου σχεδίου πόλης Καρδίτσας των όρων δό¬ 
μησης (μέγιστο ύψος) στην περιοχή επέκτασης της συνοικίας 
«Ζαχαριώτες». 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός περιοχής στο Δήμο Ιωαννιτών (Ν. Ιωαννίνων) για την κα¬ 
τασκευή υπέργειων εστεγασμένων χώρων στάθμευσης αυτοκινήτων 
άνω των 80 θέσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγρ. 7 του άρθρου 6 του Ν. 960/1979 «περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των ... κλπ.» (Α' 194) όπως προστέθηκε με την παράγρ. 1 του άρθρου 
97 του Ν. 1892/1990 «για του εκσυγχρονισμό και την ανάπτυξη και 
άλλες διατάξεις» (Α' 101). 

2. Την Τ. 1503/1991 απόφαση του Πρωθυπουργού και Τπουργού 
Περιβάλλοντος,Χωροταξίας και Δημοσίων Έργων και καθορισμός αρ¬ 
μοδιοτήτων του Υφυπουργού Περιβάλλοντος, Χωροταξίας και Δημο¬ 


σίων Έργων Χρήστου Κατσιγιάννη» (Β' 702/4.9.1991). 

3. Την 23/24/1990 γνωμοδότηση του Συμβουλίου Χωροταξίας, 
Οικισμού και Περιβάλλοντος Ν. Ιωαννίνων. 

4. Την 358/1991 γνωμοδότηση του Συμβουλίου της Επικράτειας, 
με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

1. Καθορίζεται περιοχή στο Δήμο Ιωαννιτών (Ν. Ιωαννίνων) εντός 
της οποίας εφαρμόζονται οι διατάξεις του Ν. 880/1979 (Α’ 58) για την 
κατασκευή υπέργειων εστεγασμένων χώρων στάθμευσης αυτοκινήτων 
άνω των 80 θέσεων, η οποία περικλείεται από τις οδούς Κωνσταντινου¬ 
πόλεως, Αχέροντα, Ανωνύμων, Γεωργ. Παπανδρέου, Δημ. Νικολίδη, 
Καστρισόϊα, Καραϊσκάκη, Μπουκεβίλ, Ασωπίου, Ζωσιμάδων, Δαγκλή, 
Αραβαντινού, Παλαιολόγου, Αβέρωφ, Μητροπόλεως, Γερβασίου, Με¬ 
τσόβου, Αρχιεπισκόπου Μακαρίου, Κολοκοτρώνη, Ευαγγελίδη, Παπα- 
νούτσου, Αγίου Κοσμά, Δωδώνης, Απολλωνίας, θυμάτων Κατοχής, 
Πλατείας Ομήρου, Χρ. Σούλη, Λαμποβιτιάδη, Δεξαμενής, Κλεισούρας, 
Μεγ. Αλεξάνδρου, Μακρυγιάννη, Ασπρίδη, Κυρ. Καραγιάννη, Δημο¬ 
κρατίας και Κωνσταντινουπόλεως, όπως η παραπάνω περιοχή φαίνεται 
να περικλείεται με κόκκινη γραμμή στο σχετικό πρωτότυπο διάγραμμα 
σε κλίμακα 1:5000, που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 68319/1991 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

Η παραπάνω περιοχή εξασφαλίζει συνολικό αριθμό 1.345 θέσεων. 

Άρθρο 2 

Η ισχύς του παρόντος διατάγματος αρχίζει από τη δημοσίευσή του 
. στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

( 2 ) 

Εγκριση τοπικού ρυμοτομικού σχεδίου στην εκτός σχεδίου περιοχή του 
Δήμου Άρτας (Ν. Άρτας) «ΑΡΙΑ Αν» για τον καθορισμό χώρου για την 
εκτέλεση επείγοντος στεγαστικού προγράμματος του Ο.Ε.Κ. και καθο¬ 
ρισμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33) όπως αντικαταστάθηκε με την παρ. 13 του άρθρου 8 του Ν. 1512/ 
1985 «Τροποποίηση και συμπλήρωση πολεοδομικών διατάξεων ρύθ¬ 
μιση συναφών θεμάτων και θεμάτων του Ταμείου Νομικών» (Α’ 4). 

2. Τις διατάξεις του άρθρου 3 του Ν. Δ/τος της 17.7.1923 «περί 
σχεδίων πόλεων κ.λ,π.» (Α' 228). 

3. Τις διατάξεις των άρθρων 7, 8 και 9 του Ν. 1577/1985 «Γενικός 
Οικοδομικός Κανονισμός» (Α' 210) όπως τροποποιήθηκαν με το άρθρο 
13 (παρ. 1, 2 και 3) του Ν. 1647/1986 «Οργανισμός Κτηματολογίου 
και Χαρτογραφήσεων Ελλάδος (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3 και 4) του Ν. 1772/1988 «Τροποποί¬ 
ηση διατάξεων του Ν. 1577/1985 «ΓΟΚ» και άλλες σχετικές διατά¬ 
ξεις» (Α' 91). 

4. Τις διατάξεις του άρθρου 23 παρ. 1 εδ. ιδ του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Τις 72/1990 και 103/1990 γνωμοδοτήσεις του Δημοτικού 
Συμβουλίου Άρτας. 

6. Τις 54/1990 και 502/1990 γνωμοδοτήσεις του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

7. Την 421/1991 γνωμοδότηση του Συμβουλίου της Επικράτειας, 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Δήμου Άρτας (Ν. Άρτας) «ΑΡΤΑ IV» για την εκτέλεση επείγοντος 
στεγαστικού προγράμματος του Οργανισμού Εργατικής Κατοικίας, με 
τη δημιουργία των: 

α) 2,3,4,6, 7,9,10,11,12 και 13 οικοδομικών τετραγώνων, 

β) του 1 οικοδομικού τετραγώνου για την ανέγερση σχολείου, 

γ) του 5 οικοδομικού τετραγώνου για ανέγερση καταστημάτων, 

δ) του 8 οικοδομικού τετραγώνου για ανέγερση πνευματικού κέντρου 
και υπαίθριου θεάτρου, 


ε) τη δημιουργία πεζοδρόμων, κοινόχρηστων χώρων, κοινόχρηστων 
πρασίνων, χώρων παιδικής χαράς, στάθμευσης αυτοκινήτων και χώρου 
ΒΑ3ΚΕΤ, όπως φαίνεται στο σχετικό χρωματισμένο πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών .Εφαρμογών με την 72063/1991 πράξη 
του και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

Άρθρο 2 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2) και τριών (3) μέτρων, όπως φαίνεται στο ίδιο 
διάγραμμα. 

Άρθρο 3 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με το προηγούμενο άρθρο ορίζονται ως εξής: 

1. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας κάθε οικοδομικού τετραγώνου. 

2. Ο συντελεστής δόμησης των οικοδομικών τετραγώνων ορίζεται 
ως εξής: 

- Για τα οικοδομικά τετράγωνα 1, 3,6,13: σε οκτώ δέκατα (0,8). 

- Για τα οικοδομικά τετράγωνα 2, 4, 7, 9, 10, 11, 12: σε επτά δέ¬ 
κατα (0,7). 

- Για τα οικοδομικά τετράγωνα 5 και 8: σε τέσσερα δέκατα (0,4). 

3. Μέγιστο επιτρεπόμενο ύψος των κτιρίων οκτώ και μισό (8,5) μ. 
που προσαυξάνεται κατά 1,5 μ. με το ύψος της στέγης. 

4. Καθορίζεται πίσω ακάλυπτος χώρος όπως φαίνεται με μπλε 
γραμμή στο σχετικό διάγραμμα. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 149 (3) 

Τροποποίηση εγκεκριμένου σχεδίου πόλης Καρδίτσας των όρων δόμη¬ 
σης (μέγιστο ύψος) στην περιοχή επέκτασης της συνοικίας «Ζαχαρι- 
ώτες». 

Ο ΔΗΜΑΡΧΟΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις: 

α) Του.από 17.7.1923 Ν. Δ/τος, περί σχεδίων πόλεων και κωμών, 
β) Του Ν. Δ/τος 1577/1985, περί Γ.Ο.Κ. 
γ) Του Ν. Δ/τος 3200/1925, περί διοικητικής αποκέντρωσης, 
δ) Του Ν. Δ/τος 712/1970 εκτελεστικών του Ν. 532/1970, περί 
συμπληρώσεως των διατάξεων περί διοικητικής αποκέντρωσης. 

ε) Του Ν. Δ/τος 1032/1980, περί συστάαεως του Υπουργείου 
Χ.Ο.Π. κλπ. 

στ) Του Ν. Δ/τος 183/1986, περί έγκρισης τροποποιήσεων και κα¬ 
θορισμού όρων και περιορισμών δόμησης από τους Νομάρχες (ΦΕΚ 
70Α/5.6.86). 

ζ) Του από 22.8.88 Π. Δ/τος περί μεταβίβασης αρμοδιοτήτων τρο¬ 
ποποιήσεων εγκ. σχεδίου πόλης και Πολ/κών Εφαρμογών στο Δήμο 


Καρδίτσας (ΦΕΚ 612/22.8.88). 

2) Την αρχική απόφαση 144/90 του Δημοτικού Συμβουλίου Καρδί¬ 
τσας με την οποία προτείνεται η τροποποίηση του εγκεκριμένου σχεδίου 
πόλης Καρδίτσας των όρων δόμησης (μέγιστο ύψος) στην περιοχή επέ¬ 
κτασης της συν. Ζαχαριώτες. 

Το γεγονός ότι δεν έγινοεν ενστάσεις. 

4) Την 21/91 γνωμοδότηση του Συμβουλίου Χ.Ο.Π. Νομού Καρδί¬ 
τσας. 

5) Την οριστική απόφαση 199/91 του Δημοτικού Συμβουλίου για 
την προτεινόμενη τροποποίηση, αποφασίζουμε: 

Την τροποποίηση εγκεκριμένου σχεδίου πόλης Καρδίτσας των όρων 
δόμησης στην περιοχή επέκτασης της συνοικίας «Ζαχαριώτες όσον 
αφορά το ύψος το οποίο καθορίζεται από 8,50 σε 8,60 Μ. 

Η ισχύς της απόφασης αρχίζει από τη δημοσίευση στην Εφημερίδα 
της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 1 Οκτωβρίου 1991 
Ο Δήμαρχος 

ΘΑΝΑΣΗΣ ΚΑΝΤΑΡΤΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



